Bauchi
Store norske leksikon,Geografi,Verdens geografi,Afrika,Nigerias geografi
Bauchi er en by i Nigeria. Den er hovedstad i delstaten Bauchi, 230 km sørøst for Kano. Folketall for byen med stort omland er på 707 216 innbyggere (projeksjon 2020) over et flateinnhold på 3 806 km².
Bauchi er et viktig senter for handel med jordnøtter, bomull og andre jordbruksvarer. Det er også veving og farging av bomullsstoffer. Industrien omfatter produksjon av asbest, kjøtthermetikk og har hatt et av Nigerias første anlegg for produksjon av kjøretøyer.byen har universitet (fra 1988) og flere andre høyere læresteder.Tidligere gikk det jernbane til Maiduguri og Kafanchan, og det er veiforbindelse blant annet til Jos.Byen ble grunnlagt i 1809 som hovedstad i emiratet Bauchi, fra 1902 under britisk styre. Les mer i Store norske leksikon Nigeria